आज चारदीवारी के आधे क्षेत्र में नहीं होगी पानी की सप्लाई
जयपुर| बड़ीचौपड़ पर मेट्रो स्टेशन बनाने के लिए पानी की पाइपलाइन और वाल्व को सोमवार को शिफ्ट किया जाएगा। पाइपलाइनों के इंटर कनेक्शन वाल्व शिफ्टिंग के कारण सोमवार शाम को चारदीवारी के आधे क्षेत्र, आमेर दिल्ली रोड क्षेत्र की कॉलोनियों में पेयजल सप्लाई नहीं होगी। जलदाय विभाग ने इसे लेकर कोई अतिरिक्त इंतजाम नहीं किए है। ऐसे में लोगों को परेशानी झेलनी पड़ेगी। मेट्रो प्रबंधन ने जलदाय विभाग से 10 घंटे का शट डाउन मांगा है। ऐसे में मोदीखाना चौकड़ी, विश्वेसर चौकड़ी, घाट चौकड़ी, हीदा की मोरी एवं बासबदनपुरा की कसाइयों की मोरी का क्षेत्र, ईदगाह, वन विहार, आमेर, जयसिंह पुरा खोर शंकर नगर में पानी नहीं आएगा। हालांकि शिफ्टिंग में देरी होेने पर मंगलवार को चारदीवारी के अन्य क्षेत्रों की सप्लाई पर भी असर पड़ सकता है।
hin_Deva hin_Deva